એટલાન્ટિક સીટીઃ એટલાન્ટિક સીટીમાં ભારતીય સંસ્કૃતિનો વ્યાપ વધારનાર શ્રી છિતુભાઇ પટેલની ચિરવિદાયઃ ઇન્ડો અમેરિકન સિનીઅર્સ એશોશિએશન ઓફ નોર્થ અમેરિકાની શ્રધ્ધાંજલી એટલાન્ટિક સીટીની ભારતીય સાસ્કૃતિક પ્રવૃતિઓના સર્જક છિતુભાઇ પટેલ કે જેમનો જન્મ ૩ માર્ચ, ૧૯૪૦માં આનંદપુરા તા.સંખેડા ગામે થયો હતો અને શિક્ષણ પ્રવૃતિ સાથે સંકળાયેલા હતા તેઓ પોતાનું માદરે વતન છોડી તકોના દેશ અમેરિકા આવી બાળકોને વસાવી અહિંયા સ્થાયી થયા હતા. પરંતુ સામાજીક અને સેવાભાવી પ્રવૃતિ સાથે સંકળાયેલા જીવને પરદેશની ભુમી પર પોતાના દેશની સાંસ્કૃતિક તેમજ ધાર્મિક અને રાષ્ટ્રિય પ્રવૃતિઓની ઉણપ લાગતાં ભારતિય રાષ્ટ્રભાવના જાગતાં એટલાન્ટિક સીટીમાં પંદરમી ઓગષ્ટ સ્વાતંત્ર્ય દિવસની નિમિતે ધ્વજવંદન કાર્યક્રમની શરૂઆત કર્યા પછી નિયમિત દર વર્ષે બોર્ડ વોક પર પંદર ઓગષ્ટના રોજ ભવ્ય પરેડનું આયોજન કરતા હતા અને નવરાત્રીના ગરબા પણ તેમને શરૂ કરાવ્યા હતા. સિનીઅર્સ સંસ્થાની મિટીંગ દર વખતે પોમોના મંદિરમાં મળતી હતી તેથી સીટીમાં જ જગ્યા શોધી નિયમિત મિટીંગ સીટીમાં જ મળે તેવી વ્યવસ્થા કરી હતી તે ઉપરાંત કેસિનોના કર્મચારીઓ માટે લડત પણ ઉપાડતાં સૌને શારો એવો લાભ મળતો રહ્યો છે.